¶յուղացիները տանում են իրենց կաթնամթերքը մայրաքաղաքի արվարձանային թաղամասեր՝ Շենգավիթ, Առաջին և Երրորդ մաս, Մալաթիա և Բանգլադեշ: Կախված գյուղացու կամքից և թաղամասից՝ մածնի լիտրը վաճառվում է 100-200 դրամով: Յուրաքանչյուր գյուղացի միջին հաշվով վաճառում է մոտ 30 լիտր մածուն՝ տուն վերադառնալով անհրաժեշտ սննդամթերքով՝ բրնձով, շաքարով, մակարոնեղենով, ինչպես նաև լոլիկով, քանի որ Նիգավանում ջրի պակասի և ցրտի պատճառով անհնար է զբաղվել բանջարաբուծությամբ: